UZŅĒMUMA LĪGUMS Nr. 5-5.8\_ \_\_\_\_\_ 220\_18\_ \_\_\_\_\_\_\_

**par stigu tīrīšanas pakalpojumu sniegšanu**

*Jelgavā, sagatavots 2018.gada 16.janvārī*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Akciju sabiedrība „Latvijas valsts meži”**, reģistrācijas Nr. 40003466281 (turpmāk – PASŪTĪTĀJS), tās Zemgales reģiona mežkopības vadītāja Sandra Upenieka personā, kurš rīkojas uz pilnvarojuma pamata, un

**Mārtiņš Iesalnieks**, personas kods 040195-11854, nodokļa maksātāja reģistrācijas kods 04019511854, turpmāk – UZŅĒMĒJS, no otras puses,

PASŪTĪTĀJS un UZŅĒMĒJS kopā turpmāk – Puses,

piemērojot Publisko iepirkumu likuma 9. pantu pirmās daļas 1. punktu, saskaņā ar iepirkuma “Augošu koku atzarošana Zemgales reģionā”, identifikācijas Nr. AS LVM Z\_2017\_468\_I (turpmāk – Iepirkums) rezultātiem, 77230000-1 *(mežsaimniecībai raksturīgi pakalpojumi)*, pakalpojumu kategorijas Nr. 27, noslēdza šādu līgumu (turpmāk – Līgums):

**1. LĪGUMA priekšmets un cena**

1.1. PASŪTĪTĀJS uzdod un UZŅĒMĒJS sniedz par atlīdzību ar savām vai apakšuzņēmēja ierīcēm un personālu *stigu tīrīšanas*pakalpojumus (turpmāk – Darbi), ievērojot Līguma noteikumus.

1.2. Darbu vienības cena katrai Līguma priekšmeta daļai (iepirkuma daļai) atbilstoši Iepirkuma rezultātiem noteikta Līguma 1. pielikumā. Darbu vienības cena ietver visas UZŅĒMĒJA ar Līguma izpildi saistītās izmaksas, tai skaitā personāla un tehnikas transportēšanas, sakaru izmaksas, nodokļus (izņemot pievienotās vērtības nodokli), nodevas un citus obligātos maksājumus.

1.3. Līguma priekšmeta un to daļu (iepirkuma daļu) apjoms noteikts Līguma 1. pielikumā. Precīzu Darbu vietu, apjomu un Darbu izpildes termiņu PASŪTĪTĀJS nosaka, izsniedzot Darba uzdevumu.

1.4. Par Darbu izpildes apjomu kalendāro plānu (sadalījumā pa mēnešiem) Puses paraksta vienošanos.

**2. DARBU APJOMA GROZĪJUMI UN DARBU VIENĪBAS CENAS PĀRSKATĪŠANA**

2.1. PASŪTĪTĀJS var vienpusēji samazināt Darbu apjomu līdz 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma.

2.2. Parakstot vienošanos, Puses var:

2.2.1. samazināt Darbu apjomu līdz 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma pēc UZŅĒMĒJA rakstveida iesnieguma, kas iesniegts ne vēlāk kā 30 kalendārās dienas pirms Līguma 1. pielikumā noteiktā izpildes termiņa beigām. Šajā gadījumā PASŪTĪTĀJS var pieprasīt no UZŅĒMĒJA līgumsodu līdz 10 procentu apmērā no samazinātā Darbu apjoma summas bez pievienotās vērtības nodokļa;

2.2.2. samazināt Darbu apjomu vairāk par 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma. Šajā gadījumā Puse, kurai iesniegts rakstveida iesniegums, var pieprasīt no otras Puses līgumsodu līdz 10 procentu apmērā no samazinātā Darbu apjoma summas bez pievienotās vērtības nodokļa.

1. **LĪGUMA darbības laiks un tā pagarināšanas kārtība**
	1. Līgums stājas spēkā ar tā abpusējas parakstīšanas dienu un ir spēkā līdz **2018. gada 30. decembrim** vai līdz Pušu saistību pilnīgai izpildei (atkarībā no tā, kurš no nosacījumiem iestāsies pirmais).

3.3. Parakstot vienošanos, Puses var grozīt Līguma 1. pielikumā noteikto Darbu izpildes termiņu un/vai Līguma darbības laiku, ja:

3.3.1. no Pusēm neatkarīgu vai ārkārtas apstākļu rezultātā ir apgrūtināta vai uz laiku neiespējama Darbu izpilde;

1. 3.3.2. Puses saistību savlaicīgas neizpildes rezultātā apgrūtināta otras Puses saistību izpilde;

3.3.3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.

1. **Darba uzdevums un tā izsniegšanas kārtība**
	1. Darbu izpildei PASŪTĪTĀJS izsniedz UZŅĒMĒJAM Darba uzdevumu. Darba uzdevumā katram mēnesim PASŪTĪTĀJS norāda Darbu izpildes termiņu un Darbu apjomu km. PasūtītājS var neizsniegt nākamo Darba uzdevumu, ja nav nodoti iepriekšējā Darba uzdevumā noteiktie Darbi.
	2. Darbu izpildes vietu nosaka, ievērojot iepirkuma daļas iecirkni. Parakstot vienošanos, PasūtītājS var iepirkuma daļas apjoma ietvaros izsniegt Darba uzdevumu Darbu izpildei platībās, kuras atrodas ārpus attiecīgā iecirkņa. Šādā gadījumā Darbu cenu nosaka atbilstoši Līgumam.
	3. Ja Puses ir vienojušās par Darba uzdevuma elektronisku saņemšanu, PASŪTĪTĀJS Darba uzdevumu sagatavo un nosūta elektroniski formātā, kuru atbalsta lietotne *LVM GEO Mobile*, uz Līguma 13.1.2. punktā norādīto UZŅĒMĒJA elektroniskā pasta adresi. Darba uzdevums, kas nosūtīts elektroniski uz Līguma 13.1.2. punktā norādīto elektroniskā pasta adresi, uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem.
	4. Ja Puses nav vienojušās par Darba uzdevuma elektronisku saņemšanu, UZŅĒMĒJAM ir pienākums ne vēlāk kā līdz katra mēneša piektajai darba dienai ierasties pie PASŪTĪTĀJA pārstāvja saņemt Līguma 4.1. punktā noteikto Darba uzdevumu.
	5. UZŅĒMĒJS uzsāk Darbu izpildi tikai pēc Darba uzdevuma saņemšanas. Ar Darbu izpildes uzsākšanu UZŅĒMĒJS apliecina, ka ir zināma Darbu izpildes vieta – nogabala robežas dabā, saglabājamās dabas vērtības, ierobežojumi, kā arī citi apstākļi, kas norādīti Darba uzdevumā.
	6. UZŅĒMĒJA pārstāvis paziņo PASŪTĪTĀJA pārstāvim par katra Darba uzdevuma izpildes uzsākšanas laiku un vietu, kā arī nodrošina brīvu pieeju Darbu izpildes vietai.
	7. PASŪTĪTĀJS var jebkurā laikā veikt izmaiņas izsniegtajā Darba uzdevumā, informējot par tām UZŅĒMĒJU Līguma 4.3. punktā noteiktajā kārtībā.
	8. Ja UZŅĒMĒJS objektīvu iemeslu dēļ Darbus nevar izpildīt Darba uzdevumā noteiktajā termiņā, UZŅĒMĒJS ne vēlāk kā piecas kalendārās dienas pirms Darba uzdevuma izpildes termiņa beigām rakstveidā informē PASŪTĪTĀJU, norādot konkrētus neizpildes iemeslus. Izvērtējot UZŅĒMĒJA norādītos iemeslus, PASŪTĪTĀJS var veikt izmaiņas Darba uzdevumā.

**5. DARBU pieņemšana – nodošana un apmaksa**

5.1. UZŅĒMĒJS ne vēlāk kā Darba uzdevumā norādītā attiecīgā termiņa pēdējā darba dienā paziņo PASŪTĪTĀJA pārstāvim, kurš izsniedzis Darba uzdevumu, par Darba uzdevumam atbilstoši izpildītajiem Darbiem.

5.2. PASŪTĪTĀJA pārstāvis 20 kalendāro dienu laikā no Līguma 5.1. punktā noteiktās informācijas saņemšanas dienas pieņem UZŅĒMĒJA izpildītos Darbus un sastāda Darbu pieņemšanas – nodošanas aktu, norādot faktiski izpildīto Darbu apjomu.

5.3. PASŪTĪTĀJA sastādītais Darbu pieņemšanas – nodošanas akts ir pamats UZŅĒMĒJA rēķina izrakstīšanai.

5.4. Ja Puses ir vienojušās, Darbu pieņemšanas – nodošanas aktu paraksta ar drošu elektronisko parakstu (ar laika zīmogu) Instrukcijā par elektroniski parakstītu dokumentu apriti mežkopības procesā (9. pielikums) noteiktajā kārtībā. Darbu pieņemšanas – nodošanas akts uzskatāms par abpusēji parakstītu ar dienu, kad otra Puse pievienojusi savu drošu elektronisko parakstu (laika zīmoga datums). Darbu pieņemšanas – nodošanas akts, kas parakstīts ar drošu elektronisko parakstu (ar laika zīmogu) un nosūtīts uz PASŪTĪTĀJA elektroniskā pasta adresi: mkdarbi@lvm.lv, un nosūtīts uz Līguma 13.1.2. punktā noteikto UZŅĒMĒJA elektroniskā pasta adresi, uzskatāms par saņemtu vienas darbdienas laikā pēc nosūtīšanas. Dokumenta paraksta autentiskumu Puses var pārbaudīt tīmekļvietnē: <https://www.eparaksts.lv/lv/palidziba/parbaudit-edokumentu/>.

5.5. Puses Darbu pieņemšanu – nodošanu veic un Darbu pieņemšanas – nodošanas aktu paraksta vienu reizi mēnesī vai pēc Darbu pabeigšanas.

5.6. Ja PASŪTĪTĀJA pārstāvis konstatē, ka Darbi nav izpildīti Darba uzdevumā noteiktajā apjomā un/vai atbilstoši PASŪTĪTĀJA noteiktajām kvalitātes prasībām Darbu izpildei, PASŪTĪTĀJA pārstāvis trīs darba dienu laikā no neatbilstību konstatēšanas dienas sastāda aktu, kurā norāda Darbu neatbilstību (Darbu veidu, apjomu, izpildes vietu) un trūkumu novēršanas termiņu, ja trūkumus ir iespējams novērst. Aktu iesniedz UZŅĒMĒJAM (tā pārstāvim) izpildei.

5.7. UZŅĒMĒJS, ja iespējams, novērš trūkumus, un PASŪTĪTĀJS atkārtoti pieņem Darbus. Ja trūkumus nav iespējams novērst vai UZŅĒMĒJS atsakās trūkumus novērst, uzskatāms, ka Darba uzdevumā un Līgumā noteiktie Darbi nav izpildīti pienācīgi, un par tiem UZŅĒMĒJS neiesniedz rēķinu. PASŪTĪTĀJS neveic samaksu par nepienācīgi izpildītiem Darbiem.

5.8. Darba uzdevumā neizpildītos Darbus pieņem vienā reizē pēc nokavēto Darbu pabeigšanas pilnā apjomā un UZŅĒMĒJA rakstveida paziņojuma par Darbu pabeigšanu saņemšanas.

5.10. PASŪTĪTĀJS maksā UZŅĒMĒJAM par izpildītajiem Darbiem pēcapmaksas veidā, pamatojoties uz UZŅĒMĒJA iesniegtu rēķinu, kas izrakstīts un pievienots attiecīgam Pušu elektroniski parakstītam Darbu pieņemšanas – nodošanas aktam.

5.11. UZŅĒMĒJS rēķinu, tai skaitā faila nosaukumu, sagatavo katram iecirknim atsevišķi Instrukcijā par elektroniski parakstītu dokumentu apriti mežkopības procesā (10.pielikums) noteiktajā kārtībā. Sagatavoto rēķinu kopā ar elektroniski parakstītu Darbu pieņemšanas – nodošanas aktu UZŅĒMĒJS elektroniski nosūta uz PASŪTĪTĀJA elektroniskā pasta adresi: mkdarbi@lvm.lv un PASŪTĪTĀJA pārstāvja, kurš izsniedzis Darba uzdevumu, elektroniskā pasta adresi (Līguma 13.2.2.punkts). Rēķins, kas nosūtīts elektroniski uz PASŪTĪTĀJA elektroniskā pasta adresi: mkdarbi@lvm.lv, uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem.

5.12. PASŪTĪTĀJS apmaksā UZŅĒMĒJA iesniegto rēķinu *15 darbdienu laikā (uz Latvijā reģistrētas bankas kontu) vai 30 dienu laikā (uz ārvalstī reģistrētas bankas kontu)* pēc atbilstoša rēķina un Pušu parakstīta Darbu pieņemšanas – nodošanas akta saņemšanas. Par apmaksas dienu uzskatāma diena, kad naudas līdzekļi norakstīti no PASŪTĪTĀJA konta bankā.

1. **PASŪTĪTĀJA pienākumi un tiesības**
	1. PASŪTĪTĀJA pienākumi:
		1. sniegt UZŅĒMĒJAM informāciju, kas nepieciešama Darbu izpildei;
		2. pieņemt UZŅĒMĒJA kvalitatīvi izpildītos Darbus un sastādīt Darbu pieņemšanas – nodošanas aktu;
		3. apmaksāt UZŅĒMĒJA kvalitatīvi izpildītos Darbus;
		4. paziņot UZŅĒMĒJAM par veiktajām izmaiņām Līguma pielikumos.
	2. PASŪTĪTĀJA tiesības:
		1. kontrolēt UZŅĒMĒJA izpildāmo Darbu atbilstību Līguma un Darba uzdevuma noteikumiem un dot UZŅĒMĒJAM saistošus norādījumus pārkāpumu novēršanai.
		2. Darbu izpildes laikā pārbaudīt UZŅĒMĒJA Līguma izpildē iesaistītā personāla kvalifikāciju, darba aizsardzības, vides aizsardzības prasību ievērošanu Darbu izpildes vietā, kā arī Līguma izpildē iesaistītās tehnikas tehniskā stāvokļa atbilstību normatīvo aktu prasībām, tai skaitā veikt degvielas kontrolmērījumus, ņemot degvielas paraugus no degvielas tvertnēm un nodot izņemtos degvielas paraugus laboratoriskai pārbaudei/ekspertīzei laboratorijā. Pasūtītājs degvielas kontrolmērījumu pārbaudes var veikt visā Līguma darbības laikā bez iepriekšējas saskaņošanas ar UZŅĒMĒJU. Iepriekš minēto tiesību realizēšanai PASŪTĪTĀJS var piesaistīt kompetentas institūcijas;
		3. vienpusēji apturēt Darbu izpildi uz periodu, kad nelabvēlīgi laika apstākļi, tai skaitā ilgstošas lietavas, pārāk liels mitrums augsnē, sausums, bieza sniega sega, ietekmē Darbu kvalitatīvu izpildi, par to paziņojot UZŅĒMĒJAM;
		4. ikviens PASŪTĪTĀJA pārstāvis, uzrādot darba apliecību, var nekavējoties apturēt Darbu izpildi uz laiku līdz pārkāpuma novēršanai vai 24 stundām, ja konstatē normatīvajos aktos noteikto darba aizsardzības noteikumu vai PASŪTĪTĀJA noteikto – Norādījumi augsnes un ūdeņu aizsardzībai meža darbos (4. pielikums), Vides aizsardzības prasības meža darbos (5. pielikums), Meža infrastruktūras objektu ekspluatācijas noteikumi (6. pielikums), Prasības vides piesārņojuma samazināšanai (7. pielikums) – prasību pārkāpumu;
		5. ja UZŅĒMĒJS nav novērsis Līguma 6.2.4. punktā noteiktos pārkāpumus, apturēt Darbu izpildi, par to paziņojot UZŅĒMĒJAM un nosakot termiņu pārkāpumu novēršanai;
		6. ja UZŅĒMĒJS nenovērš PASŪTĪTĀJA īpašumam vai valdījumam radītos bojājumus, uzdot trešajai personai novērst bojājumus;
		7. ja UZŅĒMĒJS vairāk kā 30 kalendārās dienas neveic Darbus vai kavē Darba uzdevumā noteikto izpildes termiņu, vienpusēji samazināt Darbu apjomu atbilstoši termiņā neizpildītajam Darbu apjomam, rakstveidā informējot UZŅĒMĒJU.
2. **UZŅĒMĒJA pienākumi un tiesības**
	1. UZŅĒMĒJA pienākumi:
		1. ievērot spēkā esošo normatīvo aktu un PASŪTĪTĀJA noteiktās prasības:
			1. kvalitātes prasības Darbu izpildei (3. pielikums);
			2. visus ar darba aizsardzību, ugunsdrošību un vides aizsardzību saistītos normatīvos tiesību aktus, tai skaitā veikt nepieciešamos pasākumus;
			3. FSC standartos noteiktos FSC principus un kritērijus un PEFC standartā noteiktās prasības), kas ir attiecināmas uz Darbiem. UZŅĒMĒJS ievēro UZŅĒMĒJA rīcības pamatprincipus mežkopības procesā 2. pielikums);
			4. PASŪTĪTĀJA noteiktās prasības – Norādījumi augsnes un ūdeņu aizsardzībai meža darbos (4. pielikums), Vides aizsardzības prasības meža darbos (5. pielikums), Meža infrastruktūras objektu ekspluatācijas noteikumi (6. pielikums), Prasības vides piesārņojuma samazināšanai (7. pielikums);
		2. saglabāt medību infrastruktūru (medību torņi, dzīvnieku barotavas, tilti, laipas), kas ierīkota atbilstoši Medību infrastruktūras ierīkošanas nosacījumiem (8.pielikums) un informēt Pasūtītāja pārstāvi, ja izvietotā medību infrastruktūra traucē Darbu izpildi;
		3. trīs darba dienu laikā, nosūtot rakstveida paziņojumu, informēt PASŪTĪTĀJU par visiem apstākļiem, kas ietekmē Līguma un/vai Darbu izpildi, tai skaitā nepamatotu komercnoslēpuma vai konfidenciālas informācijas (turpmāk – ierobežotas pieejamības informācija) izpaušanas gadījumu, Līgumā norādīto UZŅĒMĒJA rekvizītu maiņu, nodokļu maksātāja statusa maiņu, reorganizāciju, likvidācijas vai maksātnespējas procesa uzsākšanu, un saskaņot turpmāko rīcību.
		4. nodrošināt pieeju akreditētai sertifikācijas institūcijai audita veikšanai meža apsaimniekošanas vai piegāžu ķēdes sertifikācijas procesa ietvaros;
		5. nodrošināt PASŪTĪTĀJAM iespēju iepazīties ar iekšējās kontroles rezultātiem un UZŅĒMĒJA pārstāvja klātbūtnē pārbaudīt UZŅĒMĒJA darbību tā atrašanās vai Darbu izpildes vietā, tai skaitā iepazīties ar dokumentiem, dokumentu reģistriem, pielietotajiem tehniskās un programmatūras līdzekļiem, izgatavot dokumentu kopijas, kā arī pēc PASŪTĪTĀJA pieprasījuma sniegt ar Darbu izpildi saistītu informāciju;
		6. ja Darbu izpildes laikā notiek nelaimes gadījums darbā, UZŅĒMĒJS sastāda aktu par nelaimes gadījumu darbā atbilstoši normatīvo aktu prasībām un trīs kalendāro dienu laikā pēc akta sastādīšanas UZŅĒMĒJS rakstveidā informē PASŪTĪTĀJU par nelaimes gadījumu darbā un nosūta akta par nelaimes gadījumu darbā kopiju;
		7. apmācīt Līguma izpildē iesaistīto personālu un veikt instruktāžu par drošām darba metodēm un citiem darba aizsardzības jautājumiem saskaņā ar normatīvajiem aktiem;
		8. nekavējoties apturēt Darbu izpildi pēc PASŪTĪTĀJA pieprasījuma Līgumā noteikto pārkāpumu gadījumos;
		9. ja UZŅĒMĒJS Darbu izpildē radījis bojājumus PASŪTĪTĀJA īpašumam vai valdījumam, ar saviem resursiem novērst radītos bojājumus vai segt izmaksas, kādas PASŪTĪTĀJAM rodas sakarā ar bojājumu novēršanu;
		10. pēc PASŪTĪTĀJA pārstāvja pieprasījuma Darbu izpildes vietā uzrādīt Līguma 7.1.1. punktā noteiktajos normatīvajos aktos paredzētos dokumentus;
	2. UZŅĒMĒJA tiesības:
		1. neskaidrību gadījumā prasīt, lai PASŪTĪTĀJS precizē informāciju, kas nepieciešama Darbu izpildei;
		2. pirms Darbu izpildes uzsākšanas pieprasīt Darbu izpildes vietas (nogabala robežu) ierādīšanu dabā.
3. **apakšuzņēmēju nomaiņa un jaunu apakšuzņēmēju piesaiste**
	1. UZŅĒMĒJS ir tiesīgs veikt piesaistīto apakšuzņēmēju nomaiņu un papildu apakšuzņēmēju iesaistīšanu Līguma izpildē tikai ar PASŪTĪTĀJA rakstveida saskaņojumu, ievērojot šādus noteikumus:
		1. pirms attiecīgā apakšuzņēmēja iesaistīšanas Līguma izpildē UZŅĒMĒJS saskaņojuma saņemšanai iesniedz PASŪTĪTĀJAM iesniegumu, kurā vismaz norāda:
			1. iesnieguma autoru;
			2. nomaināmo vai papildus piesaistāmo apakšuzņēmēju (nosaukums/ vārds, uzvārds, reģistrācijas numurs/ nodokļu maksātāja reģistrācijas kods) un apakšuzņēmējam nododamo darbu vērtību procentos no kopējās Līguma vērtības;
			3. apakšuzņēmēja vai tā pārstāvja parakstītu apliecinājumu par piekrišanu iesaistīties Līguma izpildē kā apakšuzņēmējam;
		2. PASŪTĪTĀJS izvērtē UZŅĒMĒJA iesniegumā norādīto informāciju un nosūtot rakstveida paziņojumu, informē UZŅĒMĒJU par pieņemto lēmumu ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Grozījumi Līguma 2. pielikumā stājas spēkā vienas darbdienas laikā pēc paziņojuma nosūtīšanas.
		3. UZŅĒMĒJS atbild par piesaistītā personāla un apakšuzņēmēja veiktajiem Darbiem, tai skaitā darbības vai bezdarbības rezultātā nodarīto zaudējumu vai radīto kaitējumu, uzņemoties risku uz savu atbildību.
		4. UZŅĒMĒJS nodrošina, ka apakšuzņēmēja un tā piesaistītā personāla kvalifikācija ir atbilstoša Darbu izpildes specifikai un ka Līguma izpildē iesaistītie apakšuzņēmēji un to personāls ir informēts par Līguma noteikumiem un PASŪTĪTĀJA izvirzītajām prasībām attiecībā uz Darbu izpildi.
		5. UZŅĒMĒJS nodrošina, ka Līguma izpildē iesaistītais Uzņēmēja un apakšuzņēmēja personāls devis piekrišanu PASŪTĪTĀJAM apstrādāt savus personas datus Līguma administrēšanai (personāla kvalifikācijas kontrolei), kā arī FSC vai PEFC saistīto sertifikācijas standartu prasību uzturēšanai, saskaņā ar Fizisko personu datu aizsardzības likumu.
4. **PUŠU atbildība**
	1. Ja UZŅĒMĒJS kavē Darba uzdevumā noteikto Darbu izpildes termiņu un PASŪTĪTĀJS nav veicis izmaiņas Darba uzdevumā, UZŅĒMĒJS maksā PASŪTĪTĀJAM līgumsodu 0,5 procentu apmērā no neizpildīto Darbu vērtības (neizpildīto Darbu apjoms reizināts ar Darbu vienības cenu bez pievienotās vērtības nodokļa) par katru nokavēto kalendāro dienu, bet kopumā ne vairāk par 10 procentu apmērā no neizpildīto Darbu vērtības bez pievienotās vērtības nodokļa. PASŪTĪTĀJS nepiemēro šajā Līguma punktā noteikto līgumsodu, ja vienlaicīgi piemērojams Līguma 9.3. punktā noteiktais līgumsods.
	2. Ja PASŪTĪTĀJS kavē Līguma 5.12. punktā noteikto rēķina apmaksas termiņu, UZŅĒMĒJS var prasīt, lai PASŪTĪTĀJS maksā UZŅĒMĒJAM līgumsodu 0,2 procentu apmērā no nokavētās maksājuma summas bez pievienotās vērtības nodokļa par katru nokavēto kalendāro dienu, bet kopumā ne vairāk par 10 procentu apmērā no nokavētās maksājuma summas bez pievienotās vērtības nodokļa.
	3. Ja UZŅĒMĒJS neievēro PASŪTĪTĀJA noteiktās kvalitātes prasības Darbu izpildei, par ko sastādīts Akts Līguma 5.6. punktā noteiktajā kārtībā, UZŅĒMĒJS maksā PASŪTĪTĀJAM līgumsodu 10 procentu apmērā no summas (bez pievienotās vērtības nodokļa), kas UZŅĒMĒJAM pienāktos par Aktā noteikto Darbu izpildi atbilstoši kvalitātes prasībām.
	4. Ja UZŅĒMĒJS neievēro Līguma 4.5., 4.6., 7.1.1., 7.1.3., 7.1.7., 7.1.11., 8.2. punktā noteiktās prasības, UZŅĒMĒJS maksā PASŪTĪTĀJAM līgumsodu 70,00 EUR apmērā par katru gadījumu. PASŪTĪTĀJS nepiemēro šajā Līguma punktā noteikto līgumsodu, ja vienlaicīgi piemērojams arī Līguma 9.3. punktā noteiktais līgumsods.
	5. Ja PASŪTĪTĀJS vienpusēji atkāpjas no Līguma vai tā daļas kādā no Līguma 10.1.1. – 10.1.5. punktā noteiktajiem gadījumiem, UZŅĒMĒJS maksā PASŪTĪTĀJAM līgumsodu 10 procentu apmērā no neizpildīto Darbu apjoma summas bez pievienotās vērtības nodokļa. Piemērojot šajā Līguma punktā noteikto līgumsodu, citus Līguma 9. punktā paredzētos līgumsodus PASŪTĪTĀJS nepiemēro.
	6. PASŪTĪTĀJS neatbild par zaudējumiem, kas UZŅĒMĒJAM radušies sakarā ar Darbu apturēšanu Līguma 6.2.4. vai 6.2.5. punktā paredzētajā kārtībā. PASŪTĪTĀJS atļauj Darbu atsākšanu tikai pēc tam, kad UZŅĒMĒJS rakstveidā apliecinājis pārkāpumu novēršanu.
	7. PASŪTĪTĀJS ir tiesīgs vienpusēji aprēķināt un ieturēt no UZŅĒMĒJA iesniegtā rēķina par veiktajiem Darbiem jebkuru PASŪTĪTĀJA prasījumu, tai skaitā prasījumu, kas izriet no jebkura cita starp Pusēm noslēgta līguma, ja abu prasījumu priekšmeti ir vienādas šķiras. Par vienpusēju ieskaitu PASŪTĪTĀJS rakstveidā paziņo UZŅĒMĒJAM.
	8. Līgumsoda veidā samaksātās summas tiek ieskaitītas atlīdzināmo zaudējumu summā.
	9. Saskaņā ar Līguma noteikumiem PASŪTĪTĀJA aprēķināto līgumsodu samaksas termiņš ir 10 darba dienas pēc paziņojuma par līgumsoda aprēķināšanu parakstīšanas dienas, ja PASŪTĪTĀJS nav piemērojis ieskaitu vai Puses nav vienojušās citādi.
	10. UZŅĒMĒJS atlīdzina PASŪTĪTĀJAM valsts vai pašvaldības institūcijas uzlikto naudas sodu, kas noteikts UZŅĒMĒJA vainas dēļ.
	11. PASŪTĪTĀJS neuzņemas atbildību, ja UZŅĒMĒJS pārkāpis normatīvajos aktos noteiktās darba aizsardzības prasības.
	12. Puses vienojas, ka Līguma saistības pildīs personīgi un nenodos trešajām personām, tai skaitā neveiks prasījuma tiesību cesiju. Izņēmumi pieļaujami Līgumā noteiktajā kārtībā attiecībā uz personāla vai apakšuzņēmēju nomaiņu, vai papildu personāla, vai apakšuzņēmēja piesaisti Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos aktos noteiktā kārtībā. Puse, kuras saistības un tiesības pārņemtas, nekavējoties, bet ne vēlāk kā trīs kalendāro dienu laikā, informē otru Pusi par saistību un tiesību pārņemšanas tiesisko pamatu un saistību un tiesību pārņēmēju, nosūtot rakstveida paziņojumu uz Līguma 13.1. punktā norādīto elektroniskā pasta adresi.
	13. Puses neizpauž Līguma izpildē iesaistīto personu datus trešajām personām, izņemot gadījumus, kad personu datus pieprasa valsts vai pašvaldību amatpersona normatīvajos aktos paredzētajos gadījumos.
	14. Puses Darbu izpildes laikā iegūto informāciju izmanto tikai Līgumā noteiktajiem mērķiem, veicot drošības pasākumus informācijas aizsardzībai un saskaņā ar spēkā esošo normatīvo aktu prasībām. Puses bez otras Puses rakstiskas piekrišanas neatklāj ierobežotas pieejamības informāciju, izņemot gadījumus, kad šādu informāciju pieprasa normatīvajos aktos noteikta kompetenta institūcija saskaņā ar normatīvajiem aktiem. Par ierobežotas pieejamības informāciju uzskatāma visa informācija vai dati, kas attiecas uz Pušu darbību un Līguma izpildi, neatkarīgi no to fiksēšanas veida. Pienākums neizpaust un pretēji otras Puses interesēm kā citādi izmantot ierobežotas pieejamības informāciju saglabājas bez laika ierobežojuma un uz to neattiecas Līguma darbības termiņš.
5. **LĪGUMA PIRMSTERMIŅA izbeigšana**
	1. PASŪTĪTĀJS var vienpusēji atkāpties no Līguma vai tā daļas (iepirkuma daļas) pirms termiņa, nosūtot UZŅĒMĒJAM rakstveida paziņojumu, ja:
		1. UZŅĒMĒJS Līguma slēgšanas tiesību piešķiršanas brīdī bija atbilstošs kādam no Konkursa nolikumā paredzētajiem pretendentu izslēgšanas gadījumiem un bija izslēdzams no Konkursa;
		2. UZŅĒMĒJS pēc atkārtota PASŪTĪTĀJA rakstveida uzaicinājuma neveic Darbu izpildi;
		3. UZŅĒMĒJS pēc PASŪTĪTĀJA pieprasījuma neaptur Darbu izpildi Līgumā noteiktajos gadījumos;
		4. UZŅĒMĒJS atkārtoti pārkāpis kādu no Līguma 7.1.punktā noteiktajiem UZŅĒMĒJA pienākumiem, par ko PASŪTĪTĀJS rakstveidā brīdinājis UZŅĒMĒJU;
		5. UZŅĒMĒJS nespēj turpmāk pildīt Līgumu, par ko rakstveidā informējis PASŪTĪTĀJU;
		6. pret UZŅĒMĒJU uzsākts maksātnespējas process vai tā darbība tiek izbeigta vai pārtraukta, vai apturēta UZŅĒMĒJA saimnieciskā darbība.
	2. UZŅĒMĒJS var vienpusēji atkāpties no Līguma vai tā daļas (iepirkuma daļas) pirms termiņa, nosūtot PASŪTĪTĀJAM rakstveida paziņojumu, ja:
		1. PASŪTĪTĀJS neveic maksājumus Līguma 5.12. punktā noteiktajā kārtībā, un līgumsods sasniedzis 10 procentus no neapmaksātā rēķina summas bez pievienotās vērtības nodokļa;
		2. PASŪTĪTĀJA darbība tiek izbeigta vai pārtraukta.

10.3. Parakstot vienošanos, Puses var izbeigt Līguma darbību pirms termiņa, iepriekš veicot savstarpējos norēķinus. Ja vienošanos par Līguma darbības izbeigšanu slēdz pēc UZŅĒMĒJA ierosinājuma, PASŪTĪTĀJS var prasīt UZŅĒMĒJAM maksāt līgumsodu līdz 10 procentu apmērā no neizpildīto Darbu apjoma summas bez pievienotās vērtības nodokļa.

1. **Nepārvarama vara VAI ĀRKĀRTAS APSTĀKĻI**
	1. Puses neatbild par daļēju vai pilnīgu Līguma neizpildi nepārvaramas varas vai ārkārtas apstākļu rezultātā. Par nepārvaramas varas vai ārkārtas apstākļiem Puses uzskata: karu, streiku vai masu nekārtības Darbu izpildes teritorijās; normatīvo aktu, kas būtiski kavē vai padara neiespējamu Līguma izpildi, tai skaitā Darbu ierobežojumu/aizliegumu vides aizsardzības nolūkos; dabas katastrofu, neparasti nelabvēlīgus laika apstākļus; jebkurus citus apstākļus, kurus Puses nevarēja paredzēt Līguma slēgšanas brīdī un nevar novērst ar saprātīgiem to rīcībā esošiem līdzekļiem.
	2. Puse, kura atsaucas uz nepārvaramas varas vai ārkārtas apstākļiem, nekavējoties rakstveidā paziņo otrai Pusei par to iestāšanos.
	3. Ja iestājas nepārvarama vara vai ārkārtas apstākļi, Puses, parakstot vienošanos, pagarina Līguma darbības termiņu un/vai Darbu izpildes termiņu par laika periodu no nepārvaramas varas vai ārkārtas apstākļu iestāšanās līdz to seku novēršanas brīdim. Ja nepārvarama varas vai ārkārtas apstākļi un to sekas turpina darboties ilgāk par 90 kalendārām dienām, Puses, parakstot vienošanos, var izbeigt Līguma darbību.

**12. Strīdu izskatīšana**

Jebkurš strīds izšķirams Latvijas Republikas tiesā, piemērojot Latvijas Republikas normatīvos aktus.

1. **PUŠU korespondence un pārstāvji**
	1. Puses savstarpējos paziņojumus veic rakstveidā. Paziņojums, izņemot Līgumā citādi atrunātus gadījumus, uzskatāms par saņemtu, ja tas:

13.1.1. nosūtīts pa pastu uz Līgumā norādīto Puses adresi korespondences saņemšanai un no nosūtīšanas dienas ir pagājušas septiņas kalendārās dienas;

13.1.2. nosūtīts UZŅĒMĒJAM elektroniski uz elektroniskā pasta adresi: **maserviss@inbox.lv** un uzskatāms par saņemtu vienas darbdienas laikā pēc nosūtīšanas;

13.1.3. nosūtīts PASŪTĪTĀJAM elektroniski uz elektroniskā pasta adresi: lvm@lvm.lv un uzskatāms par saņemtu vienas darbdienas laikā pēc nosūtīšanas.

13.2. Operatīvu informācijas apmaiņu par Līguma izpildes jautājumiem telefoniski vai elektroniski nodrošina Pušu pārstāvji:

* + 1. UZŅĒMĒJA pārstāvis – **Mārtiņš Iesalnieks, tālr. Nr.26346070, elektroniskā pasta adrese maserviss@inbox.lv** , kurš ir atbildīgs par Līguma administrēšanu UZŅĒMĒJA vārdā, tai skaitā par Darbu organizēšanu un komunikāciju ar PASŪTĪTĀJA pārstāvi;
		2. PASŪTĪTĀJA pārstāvji:

|  |  |  |  |
| --- | --- | --- | --- |
|  | Vārds, uzvārds | Elektroniskā pasta adrese | Tālr. |
| Mežkopības vadītāja vietnieks | Andris Svārups | a.svarups@lvm.lv | 26372529 |
| Mežkopības meistars | Oskars Putnieks | o.putnieks@lvm.lv | 28381943 |
| Mežkopības meistars | Boris Filipjonoks | b.filipjonoks@lvm.lv | 29294234 |
| Mežkopības meistars | Andris Augusts | a.augusts@lvm.lv | 28376201 |
| Mežkopības meistars | Andris Miķelsons | a.mikelsons@lvm.lv | 29193273 |
| Mežkopības meistars | Mārtiņš Augusts | m.augusts@lvm.lv | 28373127 |

Informācijas apmaiņu par attiecīgā Darba uzdevuma izpildes jautājumiem nodrošina PASŪTĪTĀJA pārstāvis, kurš izsniedzis Darba uzdevumu.

13.3. Ja Līguma 13.2.1.punktā noteiktais UZŅĒMĒJA pārstāvis nav sasniedzams, PASŪTĪTĀJS nesniedz informāciju citām personām, tai skaitā Darbu izpildē iesaistītajam personālam, par Līguma un/vai Darbu izpildi.

13.4. Puses ne vēlāk kā trīs darba dienu laikā rakstveidā paziņo otrai Pusei par Līguma izpildē iesaistīto Pušu pārstāvju maiņu, Līgumā norādīto rekvizītu maiņu, nodokļu maksātāja statusa maiņu, reorganizāciju, likvidācijas vai maksātnespējas procesa uzsākšanu, un saskaņo turpmāko rīcību. Ja Puse par rekvizītu maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi uzskatāmi par saņemtiem.

13.5. Parakstot vienošanos, Puses var grozīt Līgumā norādīto bankas kontu.

**14. Noslēguma noteikumi**

14.1. Parakstot vienošanos, izņemot Līgumā tieši atrunātus gadījumus, Puses Līgumā var izdarīt grozījumus.

14.2. Parakstot vienošanos, Puses var grozīt Darba uzdevuma izsniegšanas kārtību, Darbu pieņemšanas – nodošanas kārtību un rēķina iesniegšanas kārtību.

14.3. Ja pārstāj darboties viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma noteikumi.

14.4. Līgums sastādīts latviešu valodā.

14.5. Līgumam piemērojami Latvijas Republikā spēkā esošie normatīvie akti.

*14.6. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks*

**a15. Pielikumi**

15.1. Līgumam ir deviņi pielikumi, kas ir Līguma neatņemama sastāvdaļa:

**Līguma pielikumi, kuri pievienoti līgumam:**

1.pielikums – Darbu apjomi un cenas;

**Līguma pielikumi, kuru aktuālā redakcija ir brīvi elektroniski pieejama PASŪTĪTĀJA tīmekļvietnē**

[www.lvm.lv](http://www.lvm.lv) sadaļā “Biznesa partneriem – Iepirkumi – Līguma pielikumi”

(<http://www.lvm.lv/biznesa-partneriem/iepirkumi/liguma-pielikumi/contractadd/36>):

2.pielikums – UZŅĒMĒJA rīcības pamatprincipi mežkopības procesā;

3.pielikums – Kvalitātes prasības Darbu izpildei;

4.pielikums – Norādījumi augsnes un ūdeņu aizsardzībai meža darbos;

5.pielikums – Vides aizsardzības prasības meža darbos;

6.pielikums – Meža infrastruktūras objektu ekspluatācijas noteikumi;

7.pielikums – Prasības vides piesārņojuma samazināšanai;

8.pielikums – Medību infrastruktūras ierīkošanas nosacījumi;

9.pielikums – Instrukcija par elektroniski parakstītu dokumentu apriti mežkopības procesā.

15.2. PASŪTĪTĀJS var grozīt Līguma 2. – 9.pielikumu, par to rakstveidā paziņojot UZŅĒMĒJAM. Līguma pielikumu grozījumi stājas spēkā un ir saistoši UZŅĒMĒJAM bez UZŅĒMĒJA atsevišķas piekrišanas.

**16. PUŠU rekvizīti UN paraksti**

|  |  |
| --- | --- |
| **PASŪTĪTĀJS**  | **UZŅĒMĒJS** |
| **Akciju sabiedrība „Latvijas valsts meži”**Reģistrācijas numurs 40003466281Juridiskā adrese: Vaiņodes iela 1, Rīga, LV-1004Zemgales reģionsAdrese korespondences saņemšanai: Atmodas iela 19, Jelgava, LV-3007Tālr. +371 63007166Bankas rekvizīti: AS „SEB banka” Konts Nr. LV10 UNLA 0003 0304 6754 4 | **Mārtiņš Iesalnieks**Nodokļu maksātāja reģistrācijas kods 04019511854Adrese: Ābeļu iela 4, Auciems, Raiskuma pag., Pārgaujas nov., LV-4146 Tālr. 26346070, AS “Swedbank”konts: LV20 HABA 0551 0340 7420 5 |

|  |  |
| --- | --- |
| **PASŪTĪTĀJS**  | **UZŅĒMĒJS** |

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

 S.Upenieks M.Iesalnieks

|  |  |  |  |
| --- | --- | --- | --- |
| Piekrītu Darba uzdevuma sagatavošanai un saņemšanai elektroniskā formātā, kuru atbalsta lietotne *LVM GEO Mobile*, uz Līguma 13.1.2. punktā norādīto UZŅĒMĒJA elektroniskā pasta adresi un Pusēm saistošu bez parakstiem.  |

|  |  |
| --- | --- |
|  | **UZŅĒMĒJS** |

\_\_\_\_\_\_\_\_\_\_\_\_\_\_M.Iesalnieks |
| Piekrītu:1. Darbu pieņemšanas – nodošanas akta parakstīšanai ar drošu elektronisko parakstu (ar laika zīmogu) un
2. rēķina sagatavošanai bez droša elektroniskā paraksta un

nosūtīšanai elektroniski uz PASŪTĪTĀJA elektroniskā pasta adresi: mkdarbi@lvm.lv un PASŪTĪTĀJA pārstāvja, kurš izsniedzis Darba uzdevumu, elektroniskā pasta adresi (Līguma 13.2.2. punkts). |

|  |  |
| --- | --- |
|  | **UZŅĒMĒJS** |

\_\_\_\_\_\_\_\_\_\_\_\_\_\_M.Iesalnieks |

Līguma 1.pielikums

**Darbu apjomi un cena**

